ኢትዮጵያ ከአውሮፓ ህብረት ጋር ያላት ግንኙነት ለልማቷ አጋዥ ነው- ጠ/ሚ ኃይለማሪያም
 ኢትዮጵያ ከአውሮፓ ህብረት ጋር ያላት ግንኙነት ለዘላቂ ልማቷ አጋዥ መሆኑን እንደምታምን ጠቅላይ ሚንስትር ኃይለማርያም ደሳለኝ ገለፁ፡፡ጠቅላይ ሚንስትሩ የአውሮፓ ህዝቦች ፓርቲ የልኡካን ቡድን አባላትን በፅህፈት ቤታቸው ተቀብለው አነጋግረዋል፡፡የአውሮፓ ህዝቦች ፓርቲ አባላት የክልላዊ ሠላምና ፀጥታን ለማረጋገጥ ከአፍሪካ ሀገራት ጋር እንደሚተባበሩ የገለጹ ሲሆን፥ በዚህ ረገድም የኢትዮጵያን ሚና አድንቀዋል፡፡አፍሪካዊያን ወደ አውሮፓ ሀገራት የሚያደርጉት ፍልሰት እንዲቆም መስራት ይገባልም ብለዋል አባላቱ፡፡ጠቅላይ ሚንስትር ኃይለማሪያም ደሳለኝ ኢትዮጵያ ስደትን ለማስቆም ለዜጎቿ የስራ እድል ፈጠራና ልማትን የማፋጠን ስራ አጠናክራ ትቀጥላለች ብለዋል ለአባላቱ፡፡የአውሮፓ ህዝቦች ፓርቲ በአውሮፓ ፓርላማ አብላጫ መቀመጫ ያለው ፓርቲ ነው፡(ኢቢኮ)